open-index/open-wikipedia-markdown huggingface dataset:
Grace Hopperová

**Grace Brewster Murrayová Hopperová** (rodená **Murrayová** * 9. december 1906, New York,  New York,  USA† 1. január 1992, Arlington County,  Virgínia) bola americká počítačová vedkyňa a kontraadmirálka amerického námorníctva. 

Ako jedna z prvých programátorov počítača Harvard Mark I sa stala priekopníčkou počítačového programovania, ktorá vynašla jeden z prvých linkerov. Propagovala a spopularizovala myšlienku strojovo-nezávislých programovacích jazykov, čo viedlo k vývoju COBOLu, ktorý sa dodnes používa.

## Životopis
Pred vstupom do námorníctva získala v roku 1934 titul Ph.D. z matematiky na Yale University. Od roku 1931 prednášala matematiku na Vassar College, kde získala v roku 1941 profesúru. 

O zaradenie do námorníctva sa pokúšala už počas druhej svetovej vojny, ale jej vstup bol odmietnutý, pretože mala 34 rokov. Namiesto toho sa pripojila k námorným rezervám. Hopperová začala svoju kariéru v oblasti výpočtovej techniky v roku 1944, keď pracovala na tíme Harvarda Marka I., ktorý viedol Howard H. Aiken. V roku 1949 nastúpila do Eckert-Mauchly Computer Corporation a bola súčasťou tímu, ktorý vyvinul počítač UNIVAC I. V Eckert-Mauchly začala vyvíjať kompilátor. Verila, že programovací jazyk založený na angličtine je možný. Jej kompilátor prevádzal anglické výrazy na strojový kód, ktorému rozumejú počítače. V roku 1952 dokončila Hopperová svoj programový linker (pôvodne nazývaný kompilátor), ktorý bol napísaný pre systém A-0.

V roku 1954 si ju Eckert-Mauchly vybral, aby viedla ich oddelenie pre automatické programovanie. Viedla tiež a pomohla s vydaním niektorých prvých kompilovaných jazykov, napríklad FLOW-MATIC. V roku 1959 sa zúčastnila konzorcia CODASYL, ktoré konzultovalo s Hopperovou, aby im pomohla vytvoriť programovací jazyk nezávislý od stroja. To viedlo k jazyku COBOL, ktorý bol inšpirovaný jej predstavou jazyka založeného na anglických slovách. V roku 1966 odišla z námornej rezervy, ale v roku 1967 ju námorníctvo stiahlo do aktívnej služby. V roku 1986 odišla z námorníctva a našla prácu ako konzultantka pre spoločnosť *Digital Equipment Corporation*, kde sa podelila o svoje počítačové skúsenosti.

## Referencie


## Iné projekty

## Externé odkazy
* Oral History of Captain Grace Hopper - Interviewed by: Angeline Pantages 
*  
* ''Grace Hopper: Navy to the Core, a Pirate at Heart''  
* ''The Queen of Code'' 
* "Grace Hopper"

## Zdroj

Kategória:Osobnosti z New Yorku
Kategória:Programátori USA
Kategória:Informatici USA
Kategória:Tvorcovia programovacích jazykov
Kategória:Priekopníci informatiky
Kategória:Ženy v informatike
Kategória:Admiráli United States Navy
Ladislav Noskovič

**Ing. Ladislav Noskovič** (* 5. apríl 1980, Piešťany) je bývalý slovenský atlét, ktorý sa venoval šprintérskym tratiam – 60 m, 100 m, 200 m a 4x100 m.

## Kariéra
Atletike sa začal venovať v roku 1993. Začínal v Piešťanoch v atletickom oddiely Družba Piešťany. Od roku 1997-2001 hosťoval za Český klub AC Moravská Slávia Brno. V roku 1999 nastúpil na základnú vojenskú službu v Dukle Banská Bystrica. Pod vedením pplk. Mgr. Jána Šaffu dosiahol najväčšie športové úspechy. Slovensko reprezentoval na Európskom pohári v rokoch 2000, 2001, 2002, 2003 a 2004. V roku 2000 splnil spoločne s Mariánom Vanderkom, Igorom Kováčom a Martinom Briňanským limit na olympijské hry v Sydney v štafete na 4x100 m v novom slovenskom rekorde 39,81 s. Na OH ich však nevyslali.

## Atletické kluby
Družba Piešťany 1993-1999

AC Stavbár Nitra 1996 - hosťovanie

Dukla Banská Bystrica 1999-2010 / 2x Národný tímový šampión 

AK Spartak Dubnica nad Váhom 2010-2017 / 5x Národný tímový šampión 

AC Stavbár Nitra 2017-2020 / 4x Národný tímový šampión 

## Úspechy
Víťaz Európskeho pohára klubových šampiónov 2010 s AK Spartak Dubnica nad Váhom

Slovenský rekordér v kategórii veteránov 35+ v behoch na:

60m v hale 7,36s - 200m v hale 23,98s, 100m 11,18s

kategória 40+

rok 2020: 100m 11,38s, 200m 24,06s
## Bobová kariéra
Bobovému športu sa začal venovať v roku 2010. V roku 2018 sa kvalifikoval v 4 boboch na zimné OH v Pchjongjangu ale opäť ostali doma.

## Hasičský šport
Ako profesionálny hasič bol šéftréner Slovenskej reprezentácie 2018 MS v hasičskom športe v Banskej Bystrici, kde pod jeho vedením získalo Slovensko titul Majstrov sveta v požiarnom útoku, a v roku 2019 v Ruskom Saratove boli 2hý. Ako športovec reprezentoval Slovensko na viacerých MS, ME hasičov (3x majster Európy, 6x majster sveta, 1x vicemajster sveta):

**World Police and Fire Games 2019, Chengdu, Čina:**

1.miesto v behu na 100 m, kat. 35-39-ročný, čas 11,22 s

1.miesto v behu na 200 m, kat. 35-39-ročný. čas 23,23 s

4.miesto v tlaku na lavičke do 83kg, kat. 35-39-ročný, 137,5kg

5.miesto v štafete na 4×100 m (mix), kat. 30-39-ročný

**World Firefighters Games 2018, Chungju, Južná Kórea:**

1.miesto v silovom trojboji do 90 kg: drep 190, tlak na lavičke 150, mŕtvy ťah 225, spolu 565 kg

1.miesto v behu na 100 m, čas 11,37 s, kat. 35-39-ročný

1.miesto v behu na 200 m, čas 23,85 s, kat. 35-39-ročný

3.miesto v štafete na 4×100 m (mix), kat. 30-39-ročný

**World Police and Fire Games 2017, Los Angeles, USA:**

1.miesto v behu na 100 m, kat. 35-39-ročný, čas 11,60 s

2.miesto v behu na 200 m, kat. 35-39-ročný. čas 24,02 s

3.miesto v štafete na 4×100 m (mix), kat. 30-39-ročný

**European Police and Fire Games 2016, Huelva, Španielsko:**

1.miesto v behu na 100 m, kat. 35-39-ročný, čas 11,61 s

1.miesto v behu na 200 m, kat. 35-39-ročný, čas 23,76 s

1.miesto v drepe do 90 kg, výkon 180 kg

## Externé odkazy
* Profil atléta na IAAF 
* Profil atléta na IBSF 

Kategória:Slovenskí bežci na 60 m
Kategória:Slovenskí bežci na 100 m
Kategória:Slovenskí bežci na 200 m
Kategória:Slovenskí bobisti
Kategória:Osobnosti z Piešťan
Šarišská hradná cesta

**Šarišská hradná cesta** je projekt, zameraný na propagáciu hradov a kaštieľov v regióne Šariš. Prepája hrady, hradiská, kúrie, kaštiele a mestské opevnenia v okolí Prešova, Lipian, Sabinova, Bardejova, Svidníka, Bardejova a Hanušoviec nad Topľou. Projekt zastrešuje Oblastná organizácia cestovného ruchu Región Šariš a jeho zámerom je podpora cestovného ruchu.

V roku 2019 vydala oblastná organizácia prvý hradný bedeker s názvom Hrady v okolí Prešova , v roku 2020 vydala druhý bedeker s názvom Kaštiele v okolí Prešova, v roku 2021 vydala tretí aktualizovaný a doplnený bedeker s názvom Hrady a kaštiele v okolí Prešova. V roku 2021 tiež spustila mobilnú aplikáciu, ktorú môžu turisti a návštevníci regiónu využívať ako interaktívneho sprievodcu po pamiatkách.

Do Šarišskej hradnej cesty je zaradených 17 hradov, 4 hradiská, 65 kaštieľov a kúrií, 3 mestské opevnenia.

**Hradiská:** Archeopark Hanušovce Nad Topľou, Lipany, Šarišské Sokolovce, Várhegy – Várheď

**Hrady:** Kamenica, Hanigovský (Nový hrad), Šariš, Kapušiansky, Soľnohrad (Zbojnícky), Šebeš, Lipovský, Bodoň, Medzianky, Zborov, Obišovský, Plaveč, Kysak (zaniknutý), Brezovička (zaniknutý), Brezovica (zaniknutý), Sokoľ (zaniknutý), Lipovec (zaniknutý)

**Mestské opevnenia:** Prešov, Bardejov, Sabinov

**Kaštiele:** Kaštieľ Brezovica, Baroková kúria Brezovica, Klasicistická kúria Brezovica, Renesančná kúria Brezovica, Renesančná kúria Brezovica (sýpka), Renesančný kaštieľ Brezovička, Kaštieľ Červenica pri Sabinove, Kaštieľ Hámoš Demjata, Kaštieľ Semsey Demjata, Kaštieľ Dubovica, Kaštieľ Fintice, Kaštieľ Fričovce, Kaštieľ Giraltovce, Gréckokatolícky biskupský palác (Prešov), Kaštieľ Haniska, Kúria Haniska, Kaštieľ Hanušovce nad Topľou, Šóšovský kaštieľ Hanušovce nad Topľou, Kaštieľ Hendrichovce, Kaštieľ Pechy Hermanovce, Kaštieľ Hertník, Kaštieľ Chmeľov, Kaštieľ Chminianska Nová Ves, Kaštieľ Jarovnice, Kúria Jarovnice, Kaštieľ Kendice, Kúria Koprivnica, Kúria Kračúnovce, Kaštieľ Krivany, Kaštieľ Kuková, Kaštieľ Kurima, Kaštieľ Lemešany (Chabžany), Kaštieľ Ličartovce, Kaštieľ Marhaň, Kaštieľ Nižná Šebastová, Kaštieľ Ostrovany, Kaštieľ Bornemisza Pečovská Nová Ves, Kaštieľ Kornheizer Pečovská Nová Ves, Kaštieľ Mariássy Pečovská Nová Ves, Kaštieľ Ringov Pečovská Nová Ves, Klasicistická kúria Pečovská Nová Ves, Kaštieľ Petrovany, Palác Klobušických (Prešov), Rákociho palác (Prešov), Kaštieľ Ražňany, Szirmayov palác (Prešov), Kaštieľ Radatice, Kaštieľ Dolný Raslavice, Kaštieľ Horný Raslavice, Kaštieľ Rožkovany, Kaštieľ Ruské Pekľany, Kaštieľ Svidník, Kaštieľ Svinia, Kaštieľ Šarišské Dravce, Kaštieľ Šarišské Michaľany, Kaštieľ Terňa, Kaštieľ Tulčík, Kaštieľ Uzovce, Kaštieľ Uzovský Šalgov, Rákociho kaštieľ Veľký Šariš (zaniknutý), Renesančný kaštieľ Záborské, Kaštieľ Zborov, Kaštieľ Želmanovce, Kaštieľ Žipov, Kaštieľ Župčany.

## Referencie

## Pozri aj
* Prešovská hradná cesta

Kategória:Šariš
Jungkook

náhľad|Jungkookův podpis
**Jungkook** (vlastní jméno: ; anglický přepis: Jeon Jeong-guk, * 1. september 1997, Pusan, Korejská republika) je jihokorejský zpěvák, skladatel písní a tanečník. Je členem jihokorejské chlapecké skupiny  BTS, kde zastává pozici main vokalist.

## Detstvo a mladosť
Jungkook sa narodil 1. septembra 1997 v Pusane v Južnej Kórei. Jeho rodina pozostáva z rodičov a staršieho brata. Navštevoval Baekyang základnú a nižšiu strednú školu v Busane. Keď začal trénovať pre Big Hit Entertainment, prestúpil na nižšiu strednú školu Singu v Soule. Jungkook sa spočiatku túžil stať bedmintonovým hráčom, ale po tom, čo videl v televízii vystupovať juhokórejského rapera G-Dragon s piesňou „Heartbreaker“, ovplyvnilo ho to do takej miery, že sa chcel stať spevákom.

V roku 2011 sa zúčastnil konkurzu do juhokórejskej talentovej šou *Superstar K* v juhokórejskom meste Tägu. Aj keď nebol vybraný, dostal ponuky na spoluprácu od siedmich zábavných spoločností. Nakoniec sa rozhodol začať trénovať v Big Hit Entertainment po tom, ako spoznal druhého člena s menom RM, v súčasnosti jeho kolegu zo skupiny a lídra BTS. V rámci prípravy na debut sa venoval zlepšovaniu tanečných schopností a počas leta 2012 odišiel do Los Angeles, kde absolvoval tanečný tréning od Movement Lifestyle. V roku 2017 ukončil štúdium na strednej škole múzických umení v Soule. V súčasnosti je zapísaný na Global Cyber University spolu s ostatnými členmi BTS, a to s  RMom, Sugom, J-Hopeom, Jiminom a V.

## Kariéra
### 2013 – súčasnosť: BTS
Jungkook debutoval 13. júna 2013 ako člen BTS vydaním singla „No More Dream“ z debutového albumu *[[2 Cool 4 Skool]]*. V rámci pôsobenia BTS naspieval dve sólové skladby; prvá skladba „Begin“ z albumu *Wings* z roku 2016, rozprávala jeho príbeh o presťahovaní sa do Soulu v mladom veku, aby sa mohol stať idolom a vyjadruje vďačnosť ostatným starším členom BTS za to, že sa o neho v tom čase starali. Druhá skladba s názvom „Euphoria“, bola vydaná spolu so sprievodným deväť minútovým krátkym filmom 5. apríla 2018 ako úvod do ďalšej časti série BTS„Love Yourself“. Celá štúdiová skladba bola zahrnutá do ich albumu *Love Yourself: Answer*, ktorý oficiálne vyšiel 24. augusta 2018.

Jungkook sa podieľal ako hlavný producent na dvoch spoločných piesňach: „Love is Not Over“ a „Magic Shop“.

Najnovší album BTS – *MAP OF THE SOUL: 7*, ktorý oficiálne vyšiel 21. februára 2020 obsahuje skladbu „My Time“, ktorú zložil a naspieval Jungkook a vyjadruje jeho emócie, ktoré cítil počas dospievania ako člen BTS od čias debutu. V súčasnosti ide už o jeho tretiu sólovú skladbu.

## Referencie

## Zdroj

Kategória:Speváci Kórejskej republiky
Kategória:BTS
Stračaník

**Stračaník** môže byť:
* potok v povodí Hrona, pozri Stračaník (potok)
* vrch východne od Červenej Skaly (Šumiac), vysoký 1060 m n.m., pozri Stračaník (vrch)
Artificializmus

**Artificializmus** bol český výtvarný smer ovplyvnený poetizmom, ktorý v roku 1926 v Paríži založili Jindřich Štyrský a Toyen.  Prvá výstava artificialistických diel sa konala v roku 1926 v parížskom ateliéri Toyen a Štyrského v Montrouge a hneď po jej skončení ju preniesli do Galerie d´Art Contemporain. Artificializmus prejavuje záujem o nevedomé psychické procesy, psychoanalýzu a smeruje k maximálne imaginatívnej maľbe, znázorňujúcej biomorfné tvary v neutrálnom priestore.

## Vývoj
Na jeseň v roku 1925 sa Toyen presťahovala spolu s Jindřichom Štyrským do Paríža. Tu sa angažovali ako umelecká dvojica v novom výtvarnom smere, ktorému dali názov artificializmus. V princípe sa jednalo o druh poetického spracovania tém, založených na snových a fantazijných zážitkoch. Artificializmus sa považuje za smer zrodený v českom kultúrnom okruhu, ktorý je výsledkom prechodu od kubizmu k poetizmu. Tvorba v tomto štýle sa rozvíjala do roku 1931, kedy Toyen so Štyrským prešli k surrealistom. Príkladom artificiálnych diel sú:  Tobogán (1926, Národná galéria Praha), ktorý zobrazuje tendenciu ku geometrickej abstrakcii, obraz Fatamorgana (1926, Hluboká, Galéria Aleš), na ktorom je poznať oslobodenie od farieb, Cigaretový dym (1927), ktorý zobrazuje nemateriálny objekt, svetlá a tiene. Neskôr v rámci tohto štýlu Toyen prešla k hrubým vrstvám farieb, neurčitým textúram, geologickým témam, v ktorých hrala dôležitú úlohu voda (Le Marais, 1928) alebo *Šero v pralese*. V týchto artificiálnych dielach sú jej objektami na obrazoch osamotené predmety plávajúce v priestore pripomínajúcom nočné krajiny alebo prírodu pod vodou (Gobi, 1931, múzeum Hradec Králové). Počnúc rokom 1931 sa prejavujú v obrazoch od Toyen obsedantné témy a objekty. Od začiatku 30. rokov 20. storočia artificializmus zanikol, lebo jeho autori začali tvoriť podľa princípov surrealizmu.

## Referencie

## Zdroj

Kategória:Umelecké smery
Kategória:Umenie 20. storočia
This Is Danko Jones

***This Is Danko Jones*** je kompilácia najväčších hitov kanadského rockového tria Danko Jones. Album vyšiel 7. apríla 2009 a len v Kanade.

## Zoznam skladieb
# „Bounce“ – 3:06
# „Sugar High“ – 3:37
# „Lovercall“ – 2:52
# „I Love Living in the City“ – 3:22
# „Dance“ – 3:28
# „Forget My Name“ – 2:53
# „Invisible“ – 3:25
# „Don’t Fall in Love“ – 3:24
# „First Date“ – 3:12
# „Code of the Road“ – 2:58
# „Take Me Home“ – 3:32
# „Baby Hates Me“ – 3:28
# „Sound of Love“ – 3:50
# „King of Magazines“ – 3:19
# „Cadillac“ – 2:10

## Referencie

## Externé odkazy
* ''This Is Danko Jones'' na Discogs

## Zdroj
* 

Kategória:Albumy skupiny Danko Jones
Kategória:Kompilačné albumy z 2009
Eland

**Eland** môže byť:
*antilopa losia
*dedina vo Wisconsinde, pozri Eland (Wisconsin)
*priezvisko, napr.
**Ivan Eland
**John Eland

## Pozri aj
*Eland Mountains
Stará Graba

**Stará Graba** je prirodzený, občasne tečúci, trvalo zavodnený vodný útvar utvorený v priekope. Preteká Záhorím, územím okresu Malacky, katastrálnym územím mesta Stupava (k.ú. Stupava, k.ú. Mást III) a obce Borinka (k.ú. Vačková). Ide o tok IV. rádu, keďže je celý situovaný medzi hrádzou Moravy a Moravou, v jej alúviu, je to čisto nížinný typ potoka. Má dĺžku 2,309 km a plochu povodia 0,636 km². Vzniká vo výške  a ústi do Maliny, v nadmorskej výške 

## Vznik
Jej vody vyvierajú v tesnej blízkosti, južne od ústia Zohorského kanála do Maliny, v dorastenom listnatom lese, neďaleko oblasti Močidlá (), v chotári mesta Stupava, v Záhorskej nížine, v podcelku Borská nížina, v časti Záhorské pláňavy, vo výške 

## Opis toku
Po vzniku potok tečie juhozápadojužným smerom, stále vo vyrastenom listnatom poraste, ktorý je obklopený rozľahlými podmočenými lúkami a močiarmi. Po chvíli sa mierne stáča na juh, podteká miestnu účelovú komunikáciu a nakrátko opúšťa les. Preteká trsťovým močiarom a onedlho znova vstupuje do stromového porastu. Pokračuje stále južným smerom, križuje sa s moravskou cyklomagistrálou a pomaly sa začína presmerovávať na juhovýchodojuh. Vteká do väčšieho systému močarísk a koryto toku sa značne zmení, z priekopy na prirodzené, nezregulované. Asi 115 metrov pred sútokom s Malinou naposledy vteká do listnatého lesa, výraznejšie sa stáča na juhovýchod a zľava sa vlieva do spomínanej rieky v nadmorskej výške , v katastri Borinky.

## Referencie

## Zdroje
* Základná mapa ZBGIS 
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Stupava
Kategória:Borinka
Kategória:Záhorie
Kategória:Záhorská nížina
Kategória:Vodné toky v okrese Malacky
Selim III.

**Selim III.** (osm. tur. سليم ثالث *Selīm-i sālis*; * 24. december 1761, Istanbul, Osmanská ríša – † 28. júl 1808, Istanbul, Osmanská ríša) bol reformne zmýšľajúci sultán Osmanskej ríše v rokoch 1789 až 1807. Janičiari ho nakoniec zosadili a uväznili a na trón umiestnili jeho bratranca Mustafu ako Mustafa IV. Selim bol následne zavraždený. 

Selim III. bol synom sultána Mustafu III. a jeho manželky Mihrişah Sultán. Jeho matka bola pôvodom z Gruzínska, a keď sa stala Válide sultán, podieľala sa na reforme vládnych škôl a zakladaní politických korporácií. Jeho otec sultán Mustafa III. bol veľmi dobre vzdelaný a verili v nevyhnutnosť reforiem. Mustafa III. sa počas mieru snažil vytvoriť silnú armádu s profesionálnymi, vzdelanými vojakmi. Bolo to primárne motivované jeho strachom z ruskej invázie. Počas rusko-tureckej vojny ochorel a zomrel na infarkt v roku 1774. Sultán Mustafa si bol vedomý skutočnosti, že je potrebná vojenská reforma. Deklaroval nové vojenské predpisy a otvoril námorné a delostrelecké akadémie.

Sultán Mustafa bol veľmi ovplyvnený mystikou. Veštec predpovedal, že jeho syn Selim bude svetovým dobyvateľom, vďaka čomu usporiadal radostnú hostinu trvajúcu sedem dní. Selim bol v paláci veľmi dobre vzdelaný. Sultán Mustafa III. odkázal svojho syna ako svojho nástupcu; avšak po Mustafovej smrti nastúpil na trón Selimov strýko Abdülhamid I. Sultán Abdülhamid I. sa staral o Selima a vkladal dôraz na jeho vzdelanie.  

Po Abdülhamidovej smrti nastúpil Selim dňa 7. apríla 1789 ako 27-ročný na trón. Sultán Selim III. mal veľmi rád literatúru a kaligrafiu; veľa z jeho diel bolo umiestnených na stenách mešít a kláštorov. Napísal mnoho básní, najmä o okupácii Krymu Ruskom. Plynulo hovoril arabsky a perzsky. Bol veľmi náboženský a veľmi vlastenecký. Bol básnikom, hudobníkom a zaujímal sa o výtvarné umenie.

## Literatúra
* MALEČKOVÁ, Jitka: Reformy Selima III. a počátky přechodu od feudalismu ke kapitalismu v Osmanské říši. In: *Historický časopis*, roč. XXXIV., 1986, č. 1, s. 64  82.
 
## Iné projekty

Kategória:Osmanskí sultáni
Kategória:Osmanská dynastia
Kategória:Popravené osobnosti
Kategória:Osobnosti z Konštantínopola
Kategória:Zavraždení vládcovia
Kaňa

**Kaňa** môže byť:
* v zoológii:
** slovenský názov vtáčieho rodu Circus, staršie aj rodov Polyboroides a Erythrotriorchis, pozri kaňa (Circus), Polyboroides a Erythrotriorchis
** ľudovo alebo staršie: myšiak hôrny (*Buteo buteo*)
** zastarano: slovenský názov vtáčích rodov Circus (po slovensky dnes: kaňa), Accipiter (po slovensky dnes: jastrab), Milvus (po slovensky dnes: haja) a prípadne aj Buteo (po slovensky dnes: myšiak), vtedajšie synonymum: jastrab, pozri kaňa (Circus), Accipiter, Milvus a Buteo
* hovorovo: atramentová machuľa, pozri atrament a škvrna
* v tesárstve: spôsob väzby brvien v uhloch zrubového domu, pozri kaňa (brvná)
* nárečovo: vrchný snop na kríži spevňujúci ostatné snopy, pozri pod snop

## Poznámka
Pozor na zámenu s češtinou, kde sa v súčasnosti ako „káně“ označuje približne tá skupina vtáčích rodov, ktoré sa v slovenčine dnes označujú ako myšiak.

## Zdroje
SEAT Arosa

náhľad|SEAT Arosa
**SEAT Arosa** (*Typ* 6 H) je mestské vozidlo, ktoré bolo vyrábané španielskou automobilkou SEAT od roku 1997 do roku 2004. Model bol predstavený v marci 1997 na autosalóne v Ženeve. Jeho faceliftovaná verzia bola predstavená v októbri 2000 na autosalóne v Paríži. Zdieľala platformu s Volkswagenom Lupo.

Nástupca SEAT Mii bol uvedený na trh 21. októbra 2011 a je v predaji od 16. januára 2012.

## Pred faceliftom (19972000)
Arosa je pomenovaná po dedine Vilagarcía de Arousa v provincii Pontevedra v Španielsku. Bola k dispozícii iba ako trojdverový, štvorsedadlový hatchback.

Arosa, ktorá bola uvedená na trh v roku 1998, bola do značnej miery identická so sesterským mestským autom Volkswagen Lupo, ktorý bol predstavený koncom roku 1998. Obidve vozidlá boli založené na platforme A00 skupiny Volkswagen, skrátenej verzii platformy A03 ktorú používajú väčšie modely Volkswagen Polo a SEAT Ibiza.

Arosa sa pôvodne vyrábala v závode Volkswagen vo Wolfsburgu v Nemecku a až v máji 1998 sa výroba presunula do závodov SEAT v španielskom Martorell. Arosu navrhol ten istý muž, ktorý navrhol Bugatti Veyron 16.4, Slovák Jozef Kabaň.

Výroba trvala od februára 1997 do augusta 2000.


Súbor:Seat Arosa front 20080722.jpg
Súbor:Seat Arosa rear 20080722.jpg


## Facelift (20002004)
Model bol v októbri 2000 faceliftovaný. Model Arosa nahradil v zostave španielskej značky SEAT Marbella, ale po ukončení výroby v júni 2004 nebol nahradený žiadnym autom. Faceliftovaný model mal okrem vonkajšieho restylingu aj upravený interiér s novou palubnou doskou. Výroba trvala od septembra 2000 do júna 2004.

V januári 2012 prišiel SEAT s pomyselným nástupcom Seatom Mii.


Súbor:Seat Arosa front 20070609.jpg
Súbor:Seat Arosa rear 20070609.jpg


## Koncepty
Na autosalóne vo Frankfurte v septembri 2001 predstavil SEAT dva koncepty založené na SEAT Arosa. Nikdy sa však nedostali do výroby.

* SEAT Arosa Racer - športový model
* SEAT Arosa City Cruiser - luxusná pojazdná pracovňa

## Údaje o predaji a výrobe
Od svojho uvedenia na trh v roku 1997 až do roku 2004 sa predalo a vyrobilo viac ako 175 000 kusov automobilov SEAT Arosa.

Celková ročná výroba automobilov SEAT Arosa vyrobených v SEAT a iných závodoch koncernu Volkswagen je uvedená v nasledujúcej tabuľke:

## Ocenenia
* *Zlatý volant* 1997
* *Cena Utilitário do Ano* 1998, v Portugalsku

## Iné projekty

## Zdroj

Kategória:Automobily SEAT
Kategória:Automobily s predným náhonom
Hibernákulum

**Hibernákulum** môže byť:

* v botanike: púčik niektorých rastlín, z ktorého po prezimovaní vyklíči nová rastlina, pozri hibernákulum (botanika)
* v zoológii: miesto alebo úkryt živočíchov počas hibernácie, synonymum: zimovisko, pozri hibernákulum (zoológia)

## Referencie
Jarva obyčajná

**Jarva obyčajná** alebo **marulka obyčajná** (*Clinopodium vulgare*) je trvalá rastlina z čeľade hluchavkovité.

Je rozšírená v Eurázii a v celých Karpatoch. Obľubuje svetlé lesy a tienisté lúky na vápencových podkladoch. Chlpatá stonka rastie do 30 až 80 cm, je málo rozvetvená. Listy sú vajcovité a okraje jemne zubaté. Na vrchole a v úžľabiach má purpurové kvety v tvare pysku. 

Podobá sa na kocúrnik obyčajný (*Nepeta cataria*).

## Referencie

## Iné projekty

Kategória:Hluchavkovité
Kategória:Rastliny s purpurovými kvetmi
Kategória:Flóra na Slovensku
Kategória:Trvalé rastliny
Konopnica úhľadná

**Konopnica úhľadná** (*Galeopsis speciosa*) je jednoročná rastlina z čeľade hluchavkovité.

Je rozšírená v Eurázii a v celých Karpatoch. Obľubuje svetlé a nižšie položené lesy alebo pobrežné kroviny. Ochlpená stonka rastie do 1 m. Na vrchole a v úžľabiach má purpurové kvety v tvare pysku. Horný pysk má žltú farbu a dolný fialovú.

Indikuje vysoký obsah dusíka v pôde. 

## Referencie

## Iné projekty

Kategória:Hluchavkovité
Kategória:Rastliny so žltými kvetmi
Kategória:Rastliny s fialovými kvetmi
Kategória:Flóra na Slovensku
Netýkavka malokvetá

**Netýkavka malokvetá** (*Impatiens parviflora*) je jednoročná rastlina z čeľade netýkavkovité.

Rastie na jednej stonke alebo zriedkavo aj rozvetvene do výšky 10 až 100 cm. Pôvodom je zo severovýchodnej Ázie. Na území Slovenska ide o nepôvodný a invázny druh. Rozšírila sa po celom území v 19. storočí aj to aj do lesných spoločenstiev (okrem vyšších polôh). Riedke súkvetia majú slabožlté listy s červenými škvrnami. Obľubuje vlhké a tienisté miesta.

Podobne ako ostatné netýkavky, zrelé semená pri dotyku a vetre vystreľuje.

## Referencie

## Iné projekty

Kategória:Netýkavkovité
Kategória:Rastliny so žltými kvetmi
Kategória:Flóra na Slovensku
Kategória:Invázne rastliny
Myšiak

**Myšiak** môže byť:
* slovenský názov vtáčích rodov Cryptoleucopteryx, Buteogallus, Morphnarchus, Rupornis, Parabuteo, Geranoaetus, Pseudastur, Leucopternis, Buteo, Bermuteo (staršie aj niektorých iných rodov)
* staršie: myšiak hôrny (*Buteo buteo*, synonymum: *Buteo vulgaris*)
* ľudovo: sokol myšiar (*Falco tinnunculus*)
* v rozprávkach a podobne: samec myši, pozri myš

## Referencie
Mária Šofranko

PaedDr. **Mária Šofranko** (* 30. jún 1970) je slovenská učiteľka, občianska aktivistka a politička. Bola líderkou kandidátky hnutia OĽANO v parlamentných voľbách v roku 2020. Pochádza z východného Slovenska a vo voľbách bola zvolená za poslankyňu.

## Životopis
Po Strednej pedagogickej škole v Levoči študovala na Vysokej pedagogickej škole v Prešove. Doktor pedagogiky získala na Katolíckej univerzite v Ružomberku.

Pred zvolením do Národnej rady „viac ako dvadsať rokov pracovala v školách a školských zariadeniach ako pedagóg i vedúci pracovník.“ Učila na viacerých základných školách a bola riaditeľkou Základnej školy v Domaňovciach. Viedla viacero občianskych združení a pred voľbami bola riaditeľkou Obecného kultúrneho centra v Smižanoch.

## Politické pôsobenie
Približne začiatkom decembra 2019 dostala od predsedu hnutia Igora Matoviča ponuku byť líderkou OĽANO, ponukou bola „veľmi zaskočená“. Najprv ju oslovil Matovič s ponukou miesta na kandidátke, následne bola na stretnutí s predsedníctvom strany, ktoré rozhodlo, že jej ponúkne prvé miesto. Ponuku prijala, lebo jej dala možnosť pomôcť ľuďom z regiónu. Za svoje témy v hnutí a parlamente považuje školstvo a rómsku otázku. V školstve by chcela znížiť byrokraciu, zdvihnúť platy a motiváciu a zlepšiť spoluprácu učiteľov a celoživotné vzdelávanie. Sprísnila by kritériá na prijímanie na stredné a vysoké školy.

V parlamentných voľbách v roku 2020 kandidovala ako volebná líderka a získala 95 683 hlasov.

Poslanecký sľub zložila 12. mája 2020, dôvodom odsunu boli jej dlhodobé zdravotné problémy.

## Osobný život
V regióne bola známa ako Maťa Dugasová, po rozvode si však zmenila meno na dievčenské, z úcty k zosnulému otcovi na Šofranko. Šofranko trpí na bolesti chrbtice vzniknuté pri pôrode dcéry.

## Referencie

## Externé odkazy
* Mária Šofranko – profil na webe Národnej rady SR
* Články týkajúce sa Márie Šofranko na portáli teraz.sk TASR

Kategória:Slovenskí pedagógovia
Kategória:Slovenské političky
Kategória:Politici OĽaNO
Kategória:Poslanci NR SR (2020 – 2023)
Sequoia

**Sequoia** môže byť:
*Sequoyah
*rod rastlín, po slovensky sekvoja, pozri sekvoja
*Národný park Sequoia
Roháč (vrch v Súľovských vrchoch, 720 m)

**Roháč** () je vrch v Súľovských vrchoch. Celá západná a južná časť masívu patrí do národnej prírodnej rezervácie Podskalský Roháč.

## Poloha
Leží približne  južne od mesta Považská Bystrica, v katastri obce Podskalie. Nachádza sa na južnom okraji geomorfologického podcelku Súľovské skaly, v tesnom susedstve obcí Zemianska Závada (osada Prečína, východné úpätie), Horný Moštenec (mestská časť Považskej Bystrice, severozápadné úpätie) a Podskalie (juhozápadné úpätie). 

Vrch Roháč leží v strednej časti Chránenej krajinnej oblasti Strážovské vrchy a jeho veľká časť zasahuje do národnej prírodnej rezervácie Podskalský Roháč.

## Prístup
Na vrchol nevedie značený turistický chodník, no z blízkych osád Zemianska Závada, Horný Moštenec a Podskalie naň vedie viacero lesných chodníkov. 

## Referencie

## Pozri aj
* Podskalský Roháč
* Súľovské skaly
* Súľovské vrchy
* Zoznam vrcholov v Súľovských vrchoch

## Iné projekty

Kategória:Vrchy v Súľovských vrchoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Roháč (vrch v Súľovských vrchoch, 803 m)

**Roháč** () je bralnatý vrch v Súľovských vrchoch. Leží nad obcou Súľov, približne  juhovýchodne od Bytče. 

## Poloha
Nachádza sa na severovýchode centrálnej časti pohoria, v geomorfologickom podcelku Súľovské skaly. Vrch leží v Žilinskom kraji, v okrese Žilina a zasahuje na katastrálne územie obcí Podhorie a Paština Závada. Vrcholom vedie hranica národnej prírodnej rezervácie Súľovské skaly, ktorá patrí do CHKO Strážovské vrchy. Najbližšími sídlami sú východným smerom položená Lietavská Závadka a Podhorie, južne situovaná obec Súľov-Hradná a severozápadne ležiace Hlboké nad Váhom.

## Opis
Skalnatý masív je súčasťou hrebeňa, ktorý vedie cez Žibrid () a Kečku () na Brezovú horu (). Západným smerom je v sedle Pod Roháčom prepojený so susedným hrebeňom, vedúcim od ruiny Súľovského hradu () k hradu Hričov (). Východným susedom je vrch Požiar (), južným smerom leží Kečka a západným vrch Brada (). Juhozápadné svahy klesajú do Súľovskej kotliny a práve v tejto časti masívu sa nachádza jaskyňa Šarkania diera. Svahy odvodňujú prítoky Hradnianky na juhu, prítoky Lietavky na východe a Hlbocký potok na severozápade. Vrcholom vedie značený chodník z Lietavskej Závadky do sedla Pod Roháčom.

Zaujímavosťou je, že dva ďalšie vrchy s rovnakým názvom ležia v Súľovských vrchoch len niekoľko kilometrov južne; prvý Roháč (vrch v Súľovských vrchoch, 720 m) nad obcou Podskalie, druhý Roháč (vrch v Súľovských vrchoch, 571 m) nad obcou Prečín.

### Výhľady
Vrchol je pokrytý hustým porastom, znemožňujúcim súvislejší rozhľad. Obmedzený, no zaujímavý je možný najmä zo skalných brál, poskytujúcich výhľad najmä na okolité vrchy Súľovských vrchov a blízku Súľovskú kotlinu. Pri dobrých podmienkach možno z vhodných lokalít zhliadnuť Lúčanskú Fatru, Strážovské vrchy, časť Kysuckej vrchoviny, Krivánskej Fatry a Javorníkov, nezriedka tiež Lysú horu či Veľkú Raču.

## Prístup
Na vrchol vedie značený turistický chodník z Lietavskej Závadky, na ktorý sa dá pripojiť zo sedla Pod Roháčom alebo Roháčskeho sedla.

* po  značke z Lietavskej Závadky
* cez sedlo Pod Roháčom:
** po  značke po hrebeni zo Súľova alebo od hradu Hričov 
** po  značke z Hlbokého nad Váhom alebo hrebeňom od Kečky
* cez Roháčske sedlo:
** po  značke z Podhoria alebo Súľova 

## Referencie

## Pozri aj
* Súľovské skaly
* Súľovské vrchy
* Zoznam vrcholov v Súľovských vrchoch

## Iné projekty

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy v okrese Žilina
Kategória:Vrchy pod 1000 metrov na Slovensku
Kategória:Podhorie (okres Žilina)
Kategória:Paština Závada
Električková doprava v Minsku

**[[Električková doprava]]** tvorí v **[[Minsk]]u** vedľa chrbticových dvoch liniek metra dôležitú časť dopravy v meste. Sieť je síce veľmi malá (tvorí ju celkom štyri trate usporiadané do písmena X a krížiace sa v centre mesta); počet liniek je ale relatívne vysoký a pohybuje sa priebežne okolo osem.

## História
História električkovej dopravy v bieloruskej metropole začala sa otvorením konskej električky 22. mája 1892. Táto trať vznikala dva roky, jej prevádzkovateľom bola „Spoločnosť mestskej a prímestskej konskej železnice pre Minsk a Voronež“, ktorá sa neskôr v roku 1909 premenovala na „Société Tramways urbains et suburbains de Russie“. Od roku 1913 už električkovú dopravu zariaďuje mesto Minsk.

Počas prvej svetovej vojny a následnej občianskej vojny v Rusku muselo dôjsť k prerušeniu prevádzky; a to konkrétne v období od mája 1918 do 7. augusta 1921. Opäť došlo k prerušeniu prevádzky od 20. januára 1928 do 13. októbra 1929, keď sa menil rozchod koľaje na štandardné ruský, 1524 mm. Dokončená bola aj elektrifikácia systému.

Počas druhej svetovej vojny muselo opäť dôjsť k prerušeniu prevádzky, a to v dvoch obdobiach (medzi 25. júnom 1941 a 1. májom 1943 a potom medzi júnom 1944 a 30. aprílom 1945).

Po vojne sa síce mohutný rozvoj nekonal, vznikla zato nová električková vozovňa. Citeľným zásahom do električkovej siete však naopak bolo začatie prevádzky metra, vďaka ktorému sa začali električkové trate, hlavne v centre a na hlavných triedach, postupne rušiť.

## Vozový park
Väčšinu vozového parku električiek v Minsku tvorili vozidlá starej ruskej a sovietskej výroby, menšia časť bola pôvodom z ČKD. Od roku 2003 jazdili po uliciach Minsku takisto aj električky z nemeckého Karlsruhe. Od roku 2009 vozový park tvoria len vozidlá miestneho výrobcu Belkomunmaš.

Stav k 16.2.2020.

## Linky

## Referencie


## Iné projekty

## Zdroj

Kategória:Doprava v Minsku
Minsk
Myšiar

**Myšiar** môže byť:
*sokol myšiar (*Falco tinnunculus*)
*rod *Buteo*, odborný názov: myšiak, pozri Buteo

## Zdroje
* myšiar. In: 
* myšiar. In:
Električková doprava v Mazyre

**Električková doprava v Mazyre** začala fungovať v roku 1988. Dnes je Mazyr najmenším mestom v Bielorusku s vlastnou električkovou sieťou.

Prevádzkovateľom je spoločnosť „Mazyrski naftaperapracovčy zavod“ (Mazyrská rafinéria). Rozchod koľaje je 1524 mm a celková dĺžka siete predstavuje 20,3 km. V prevádzke je 47 električkových vozňov, ktoré sú deponované v jednej vozovni.

## Vozový park
Stav k 20. februáru 2020.

## Referencie


## Iné projekty

Mazyr
Péter Jakab (politik)

**Peter Jakab** (* 16. august 1980, Miškovec, Maďarsko) je maďarský politik, poslanec a predseda strany Jobbik

## Životopis
Narodil sa v meste Miškovec.

Je praktizujúci katolík so židovskými koreňmi. Jeho prastarý otec zomrel v Osvienčime. Jeho stará matka sa v roku 1925 obrátila na kresťanstvo a v Mezőtúre vychovávala 11 detí. Napriek svojmu pôvodu sa Jakab netají svojimi antisemitskými názormi.

V roku 2004 promoval na univerzite v Miškolci. 2009 - 2010 bol učiteľom dejepisu na strednej  škole v Miškolci.

V parlamentných voľbách v roku 2018 bol zvolený za poslanca parlamentu. Od februára do júna 2019 bol zástupcom vedúceho parlamentnej skupiny Jobbik. Od júna 2019 je vodcom parlamentnej skupiny Jobbik.

## Referencie


## Externé odkazy
* Curriculum Vitae

Kategória:Maďarskí politici
Kategória:Osobnosti z Miškovca
Jenny (slovenský seriál)

***Jenny*** je slovenský rodinný dramatický seriál TV JOJ, ktorý vychádza z rovnomenného kanadského seriálu z roku 2017. Seriál mal premiéru v rámci špeciálneho vydania relácie V siedmom nebi 1. marca 2020. Hlavnú postavu onkologickej pacientky stvárnila Barbora Očenášová.

## Obsadenie

* Barbora Očenášová ako Jana "Jenny"
* Ján Koleník ako Milan, stavbár a Jennin otec
* Šimon Daniel ako Leo / Kapitán Leo, Jennín mladší brat
* Zuzana Kronerová ako Milanova matka a Jennina a Leova babka
* Táňa Pauhofová ako sestrička Laura
* Simon Štubniak ako Oliver, Jennin priateľ
* Ráchel Matejovičová ako Bibi, Jennina najlepšia kamarátka

## Série

## Časti

### 1. séria (2020)

## Referencie



## Externé odkazy

*  na JOJke
* 
* Jenny na SerialZone
* Jenny na Facebooku

Kategória:Slovenské televízne seriály
Kategória:Dramatické televízne seriály
Kategória:Televízne seriály TV JOJ
Kategória:Televízne seriály z roku 2020
Peter Morvay

**Peter Morvay** (* 8. november 1968† 2. marec 2020, Bratislava) bol slovenský novinár a politický komentátor. Venoval sa najmä (česko-)slovensko-maďarským vzťahom, maďarskej menšine na Slovensku a politickému dianiu v Maďarsku.

Vysokoškolské štúdium absolvoval v Prahe, kde po Nežnej revolúcii (1989) ostal pôsobiť na ministerstve zahraničných vecí ako odborník na Maďarsko a začal publikovať v médiách. Neskôr sa presťahoval do Szegedu v Maďarsku a potom do Bratislavy. Po externom prispievaní do viacerých novín a časopisov v Česku, Maďarsku aj na Slovensku začal v roku 2003 pôsobiť v redakcii denníka *[[SME]]*, najprv ako redaktor zahraničnej rubriky, neskôr ako komentátor. Patril medzi redaktorov, ktorí po vstupe finančnej skupiny Penta do majiteľskej štruktúry Petit Pressu, vydavateľa denníka *SME*, opustili toto médium a založili *[[Denník N]]*.

## Referencie

Kategória:Osobnosti z Bratislavy
Kategória:Slovenskí novinári
Kategória:Slovenskí politickí komentátori
Kategória:SME
Kategória:Denník N
Rock and Roll Is Black and Blue

***Rock and Roll Is Black and Blue*** je šiesty štúdiový album kanadského rockového tria Danko Jones. Vyšiel 9. októbra 2012.  Skladba „Just a Beautiful Day“ sa umiestnila na 10. mieste v rebríčku Canadian rock/alternative chart.

## Zoznam skladieb
# „Terrified“ – 3:26
# „Get Up“ – 3:09
# „Legs“ – 3:37
# „Just a Beautiful Day“ – 3:15
# „I Don't Care“ – 3:20
# „You Wear Me Down“ – 3:55
# „Type of Girl“ – 3:46
# „Always Away“ – 4:12
# „Conceited“ – 3:47
# „Don't Do This“ – 3:42
# „The Masochist“ – 2:53
# „I Believed in God“ – 3:59
# „I Believed in God“ (Reprise) – 0:46
# „In Your Arms“ – 4:26
### Deluxe Version
15. „Crazy In Bed“ (Bonus Track) – 4:03
### Spotify Exclusive Version
16. „Whatever Happens“ (Bonus Track) – 3:34

## Referencie

## Externé odkazy
* 

## Zdroj
* 

Kategória:Albumy skupiny Danko Jones
Kategória:Hudobné albumy z 2012
Kedge Business School

**Kedge Business School** je európska podnikovohospodárska škola pôsobiaca v Paríži, Bordeaux, Marseille, Toulone, Dakare, Su-čou a Šanghaji. Bola založená v roku 2013.

## Charakteristika
Kedge Business School je akreditovaná inštitúciami AMBA, EQUIS a AACSB. Škola má cca. 70 000 absolventov. Významnými absolventmi sú Daniel Carasso (generálny riaditeľ firmy Danone) a Sophie Cluzel.

## Umiestnenia v rebríčkoch
V roku 2019 sa škola umiestnila na 31. mieste v globálnom rebríčku Financial Times.

## Referencie


## Externé odkazy
* Oficiálne stránky
* Stránky absolventov

Kategória:Súkromné vysoké školy vo Francúzsku
Zoznam poslancov NR SR (2020 – 2023)

Toto je **zoznam poslancov [[Národná rada Slovenskej republiky|Národnej rady Slovenskej republiky]] v 8. volebnom období (20202023)**.

Voľby do NR SR prebehli 29. februára 2020, ustanovujúca schôdza sa konala 20. marca 2020 a 30. apríla 2020 Národná rada schválila programové vyhlásenie a vyslovila dôveru vláde Igora Matoviča hlasmi 93 zo 141 prítomných poslancov, proti hlasovalo 48. 1. apríla 2021 ju vystriedala vláda Eduarda Hegera, úradujúca do 15. mája 2023. Následne až do 25. októbra 2023 pôsobila úradnícka vláda Ľudovíta Ódora, ktorú vystriedala 4. vláda Roberta Fica, ktorá vzišla z predčasných parlamentných volieb konaných 30. septembra 2023. Ustanovujúca schôdza nasledujúceho 9. volebného obdobia NR SR sa konala 25. októbra 2023.

## Zloženie NR SR

## Vedenie NR SR

## Poslanci NR SR
Prvých 150 položiek zoznamu tvoria v úvodnom zoradení *zvolení poslanci* v poradí primárne podľa čísla politického subjektu vo voľbách a sekundárne podľa poradia kandidáta po zohľadnení prednostného hlasovania. Za nimi nasledujú *náhradníci* chronologicky, v poradí ako nastupovali. Dátumy a dôvody vznikov a zánikov mandátov sú uvádzané formou poznámok k menám. Zoznam je možné zoradiť podľa vlastného kritéria kliknutím na záhlavie stĺpca.

;Legenda

Zdroje:

## Poznámky

## Referencie

## Pozri aj
* voľby do Národnej rady Slovenskej republiky v roku 2020
* vláda Slovenskej republiky od 21. marca 2020 do 1. apríla 2021
* vláda Slovenskej republiky od 1. apríla 2021 do 15. mája 2023
* vláda Slovenskej republiky od 15. mája do 25. októbra 2023
* voľby do Národnej rady Slovenskej republiky v roku 2023

## Externé odkazy
* Výsledky volieb do NR SR v roku 2020  na webe Štatistického úradu SR
* Abecedný zoznam poslancov NR SR
* Chronológia zmien v zložení NR SR
* Poslanecké kluby NR SR
* Reportáž z ustanovujúcej schôdze NR SR na portáli teraz.sk TASR
* Videozáznam a prepis vystúpení z ustanovujúcej schôdze NR SR 
* Prehľad hlasovaní na ustanovujúcej schôdzi NR SR

Kategória:Zoznamy poslancov NR SR
Glami

**GLAMI** je vyhľadávač módy z internetových obchodov. Firma bola založená v roku 2013 v Česku pod názvom Domodi, v roku 2015 došlo k jej premenovaniu na GLAMI. Na slovenský trh vstúpilo GLAMI v októbri 2016.

Väčšinový podiel vo firme drží investičná skupina Miton. Zakladateľom firmy je Tomáš Hodboď, ktorý predtým spoluzakladal porovnávač cien Heureka, jeden z minulých projektov skupiny Miton.

## Medzinárodná expanzia
V súčasnosti GLAMI pôsobí na štrnástich trhoch. Po expanzii na Slovensko začalo svoju činnosť v roku 2017 v Rumunsku a Maďarsku. V roku 2018 GLAMI kúpilo najväčší vyhľadávač módy v Grécku Ntynomai.gr a tým vstúpilo na grécky trh. Zároveň sa v roku 2018 rozšírilo aj do Turecka a Ruska. V roku 2019 boli spustené štyri nové trhy - Bulharsko, Chorvátsko, Slovinsko a Brazília. V tomto roku tiež spustili vyhľadávač zameraný výhradne na udržateľnú módu GLAMI.eco.

Celkom spolupracuje s viac než tromi tisícami e-shopov a v roku 2019 im sprostredkovalo obrat viac ako 190 miliónov eur.

## Marketing a ocenenia
GLAMI tiež stojí za projektom Fashion (Re)search, ktorý má za cieľ vytvoriť jeden komplexný zdroj informácií o tuzemskom online obchode s módou.

V roku 2019 GLAMI získalo ocenenie Deloitte Technology Fast 50 CE, ktorým sú oceňované najrýchlejšie rastúce technologické spoločnosti v strednej Európe. Jednou z technologických inovácií, ktoré boli v roku 2019 implementované bola aj funkcia vyhľadávania podľa obrázkov.

## Referencie

Kategória:České webové stránky
Kategória:Internetové podniky
Kategória:Webové služby
Kategória:Podniky v Prahe
Roh

**Roh** môže byť:
*v zoológii: 
**určitý tvrdý útvar na hlave niektorých (najmä) kopytníkov, pozri roh (biológia)
**nesprávne alebo zastarano: paroh
**hovorovo alebo zastarano: rohovina
*niečo majúce tvar vyššie uvedeného útvaru na hlave kopytníkov, najmä:
**nejaký výbežok takéhoto tvaru (napr. v anatómii)
**nástroj na trúbenie takéhoto tvaru, synonymum: trúba, pozri trúba (starý hudobný nástroj)
**nádoba takéhoto tvaru (napr. na pitie), pozri roh (pitie)
*ostrá časť predmetu tvorená jeho hranami alebo okrajmi
*v geometrii: bod, v ktorom sa zbiehajú dve strany mnohouholníka či hrany mnohostena, mnohohranu, synonymum: vrchol, pozri roh (geometria)
*nárožie
*priestor pri zbiehajúcich sa stenách či múroch v miestnosti, dvore, regáli a pod., pozri roh (kút)
*prenesene: opuchlina od úderu, pozri pod opuchlina
*nárečovo alebo zastarano: dlhý kus dreva, brvno, žrď, trám na krov, pozri brvno, žrď, trám
*v športovom slangu:
**rohový kop
**rohový hod
* vrch v Myjavskej pahorkatine, 487 m n. m., pozri Roh (Myjavská pahorkatina)
* vrch vo Vihorlatských vrchoch (), pozri Roh (vrch vo Vihorlatských vrchoch)
* vrch v Západných Tatrách (), pozri Roh (vrch v Západných Tatrách)

## Pozri aj
*ROH

## Zdroje
* roh. In: 
* roh. In: 
* roh. In: 
* roh. In:
Sky Rádio

**SKY Rádio** vysiela od 1. júna 2016, kedy nahradilo lokálne Rádio Prešov. Má ambíciu rozšíriť sa aj mimo Prešova a prostredníctvom nových frekvencií pokryť väčšinu východného Slovenska.

Pre rádio je prioritou hudba, vo vysielaní chce posilniť aj menej známe východoslovenské kapely. Programová štruktúra obsahuje hitparády, regionálne správy a šport, folklórny program a rozprávky pre deti. Priestor by mali dostať aj národnostné menšiny, najmä rusínska, rómska a maďarská.

## Vysielače

## Referencie

## Zdroj
* Oficiálne stránky rádia

Sky
Kategória:Vzniklo v 2016
Kategória:Kultúra v Prešove
Dysonova sféra

[náhľad|Rez teoretickej Dysonovej sféry, variant pôvodného Dysonovho konceptu, s polomerom 1 [astronomická jednotka|AU, tenkou stenou a vyžarujúcim infračervené žiarenie.]]
**Dysonova sféra** (nepresne: *Dysonova guľa*) je hypotetická konštrukcia postavená okolo hviezdy, ktorej cieľom je zhromažďovať energiu hviezdy alebo jej časť. Môže ísť o systém prstencov, satelitov, plachiet alebo iných čiastkových konštrukcií alebo o súvislú guľovú plochu (čiže sféru). Hlavné podtypy sú  **Dysonova bublina** (t. j. sústava Dysonových prstencov okolo hviezdy) a **Dysonovo puzdro** (puzdro, teda súvislá guľová plocha, okolo hviezdy). **Dysonov prstenec**  je kružnica okolo hviezdy tvorená napríklad vedľa seba umiestnenými satelitmi.

Prvýkrát takúto konštrukciu spomenul Olaf Stapledon vo svojom sci-fi románe Star Maker (1937). Neskôr koncept spopularizoval Freeman Dyson v roku 1960 vo svojej práci *Search for Artificial Stellar Sources of Infrared Radiation*.. Išlo o sféru vo vzdialenosti 1 AU od Slnka, postavenú z materiálov veľkých planét (Jupiter).

Podľa W. D. Davidova Dysonovu sféru nie je možné postaviť, pretože žiadna konštrukcia (sféra, prstencová alebo kupolovitá konš.) nedokáže byť dynamicky odolná. V prípade sféry ide o obrovskú štruktúru, na ktorú okrem samotnej gravitácie hviezdy vplýva aj radiačný tlak a dostredivá sila, čo znemožňuje jej výstavbu. Systém z viacerých častí nie je však stabilný. Výstavba by si vyžiadala obrovské množstvo energie, času a materiálu.

Dysonova sféra by bola znakom veľmi vyspelej civilizácie. Pri pohlcovaní slnečnej (hviezdnej) energie by vyžarovala veľké množstvo infračerveného žiarenia s malou (alebo premenlivou) svietivosťou a vďaka tomu by bola detegovateľná.

Medzi možných adeptov s takouto konštrukciou patrili hviezdy KIC 8462852 a EPIC 204278916. V obidvoch prípadoch však zmenu svietivosti spôsobili prachové prstence.

## Galéria

Dyson Ring.png|Dysonov prstenec
Dyson Swarm - 2.png|Dysonov roj
Dyson Bubble.png|Dysonova bublina


## Referencie

## Iné projekty

Kategória:Hypotetické astronomické objekty
Kategória:Futurológia
Kategória:Science fiction
Danko Jones (kompilácia)

***Danko Jones*** je piata kompilácia kanadského rockového tria Danko Jones. Vyšiel vo februári 2015 cez vydavateľstvá New Damage Records a Bad Taste Records.

## Zoznam skladieb

# „Do You Wanna Rock“
# „Lovercall“
# „Play the Blues“
# „Forge My Name“
# „First Date“
# „Code of the Road“
# „Full of Regret“
# „Baby Hates Me“
# „Had Enough“
# „Gonna Be A Fight Tonight“
# „Invisible“
# „Cadillac“

## Referencie

## Externé odkazy
* ''Danko Jones'' na Discogs

Kategória:Albumy skupiny Danko Jones
Kategória:Kompilačné albumy z 2015
Ivan Šulík

ThDr. **Ivan Šulík**, PhD. (* 5. marec 1970, Považská Bystrica) je slovenský kňaz, morálny teológ, bývalý šéfredaktor Katolíckych novín a súčasný riaditeľ Spolku svätého Vojtecha.   

## Životopis
Ivan Šulík pochádza z Púchova. V rokoch 19901991 sa pripravoval v diecéznom seminári sv. Gorazda v Nitre. Kňazskú vysviacku absolvoval v roku 1996 v Púchove. Filozofické a teologické štúdiá absolvoval na Pápežskej Gregorovej univerzite a Pápežskej lateránskej univerzite v Ríme. Získal tiež doktorát z morálnej teológie na Rímskokatolíckej cyrilometodskej bohosloveckej fakulte Univerzity Komenského (RKCMBF UK) v Bratislave. Počas štúdií spolupracoval s Vatikánskym rozhlasom.

Od roku 2000 pôsobí ako pedagóg na Katedre morálnej teológie RKCMBF UK – Teologickom inštitúte v Nitre, v rokoch 2007 až 2009 vyučoval aj na Katedre náboženských štúdií Filozofickej fakulty Univerzity Konštantína Filozofa v Nitre.

Od 1. marca 2009 do 31. decembra 2013 bol šéfredaktorom týždenníka Katolícke noviny, od 1. januára 2014 vedie najstaršie katolícke vydavateľstvo Spolok svätého Vojtecha, ktorý je zároveň najväčším združením katolíkov na Slovensku. Členom jeho výboru bol od roku 2003.

## Dielo
Šulík je autorom viacerých publikácií:
* *Morálne myslenie Alexandra Spesza (1889 – 1967). Príspevok k dejinám morálnej teológie* (2005)
* *Láskavo a milosrdne* (2013)
* *Spolupútnici viery a radosti. Duchovné cvičenia pre kňazov* (2013)
* *K Betlehemu v srdci. Deväťdňová príprava na prijatie Spasiteľa do nášho srdca*
* *Jedenácté přikázání* (2015)

## Referencie


Kategória:Slovenskí kňazi
Kategória:Absolventi Pápežskej univerzity Gregoriany
Kategória:Absolventi Pápežskej lateránskej univerzity
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Považskej Bystrice
Muflón

**Muflón** môže byť:
*muflón lesný (lat. *Ovis gmelini* [alebo *orientalis* alebo *aries*] *musimon* alebo *Ovis musimon*) 
*súhrnné označenie pre taxóny muflón lesný a muflón cyperský 
*súhrnné označenie pre tradičné taxóny muflón lesný (pozri vyššie) a ovca muflónovitá (iné názvy: ovca muflónia, perzský muflón, maloázijský muflón; lat. *Ovis orientalis* alebo *Ovis gmelini*) okrem *Ovis vignei*, t.j. v súčasných systémoch súhrnné označenie pre taxóny *Ovis gmelini gmelini*, muflón lesný (*Ovis gmelini* [alebo *aries*] *musimon*), muflón cyperský (*Ovis gmelini* [alebo *aries*] *ophion*), *Ovis isphahanica*, *Ovis laristanica* a *Ovis anatolica*, pozri muflón (v širšom zmysle) (alebo pozri muflón lesný a ovca muflónovitá)

## Zdroje